
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                 Nr. 4c-1/81
                                 Pl-x 221/2015
                        


                                                                                              Bucureşti, 31.03.2015      
                                                             AVIZ

asupra propunerii legislative pentru modificarea art. 34 alin. (2) din                  Legea nr. 82/1991 a contabilităţii
               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea art. 34 alin. (2) din Legea nr. 82/1991 a contabilităţii, transmisă cu adresa nr. Pl-x 221 din 9 martie 2015, înregistrată sub               nr. 4c-1/81 din 10 martie  2015. 
Senatul, în calitate de primă Cameră sesizată, a respins iniţiativa legislativă în şedinţa din 4 martie 2015.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                               Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut propunerea legislativă menţionată mai sus în şedinţa din 31 martie 2015.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, transmis cu adresa nr. 1102 din 3 octombrie 2014.

Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât conform prevederilor alineatului (2) al articolului 34 din Ordonanţa de urgenţă a Guvernului nr. 79/2014 pentru modificarea şi completarea                             Legii contabilităţii nr. 82/1991, din categoria persoanelor juridice de interes public ale căror situaţii financiare anuale sunt supuse auditului financiar nu mai fac parte organizaţiile fără scop patrimonial care primesc finanţări din fonduri publice, această eliminare constituind şi obiectul de reglementare al prezentei iniţiative legislative.  Pe cale de consecinţă, propunerea legislativă a rămas fără obiect.                        
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu unanimitate de voturi,                                                      avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
               PREŞEDINTE
                              SECRETAR 
               Horia GRAMA                                                      Cornel ITU
                    Şef serviciu

          Graziella Segărceanu
PAGE  
2

